《潮州会胡允承佥宪喜而有作兼柬丁师孟大参皆旧同寅》
明代·林廷选

川经脩阻陆崔嵬，诖误无端念已灰。秪为疾趋御史节，谁知良已故人杯。

登临韩庙求遗草，拜读苏碑扫积苔。醉话青山云水窟，谁闻海外更蓬莱。

作者简介：（ 1450—1526）明福建长乐人，初姓樊，字舜举。成化十七年进士。授苏州府推官，擢御史。正德中，由大理寺卿迁右都御史，总督两广军务，兼巡抚地方。九年，任南京工部尚书，次年致仕。